Θεσσαλονίκη, 29/07/2024

**Η Lidl Ελλάς στηρίζει τους Έλληνες καταναλωτές πετυχαίνοντας αρνητικό πληθωρισμό για 7ο συνεχόμενο μήνα**

**Με σταθερά ανταγωνιστικές τιμές και συνεχείς πρωτοβουλίες, η εταιρεία συνεχίζει αδιάκοπα να προσφέρει εξαιρετική ποιότητα και οικονομία.**

Η **Lidl Ελλάς**, δίπλα σε όλους τους καταναλωτές και μέσω σημαντικών μέτρων και πρωτοβουλιών, συνεχίζει να προσφέρει την καλύτερη σχέση ποιότητας-τιμής, παραμένοντας η πιο ανταγωνιστική αλυσίδα σούπερ μάρκετ στην ελληνική αγορά. Σύμφωνα με τα τελευταία στοιχεία, η εταιρεία έχει πετύχει **αρνητικό πληθωρισμό** για **7ο συνεχόμενο μήνα**, με τις τιμές της να είναι μειωμένες κατά μέσο όρο κατά **-3,1%**,σε σχέση με το αντίστοιχο διάστημα του προηγούμενου έτους. Μάλιστα, στις εσωτερικές μετρήσεις της εταιρείας παρατηρούνται σαφείς ενδείξεις **αποκλιμάκωσης του εσωτερικού πληθωρισμού** ο οποίος κινείται στο **-3%**. Η επιτυχία αυτή ήρθε ως αποτέλεσμα ενός ολοκληρωμένου πλάνου ενεργειών της Lidl Ελλάς με στόχο τη μείωση του κόστους και τη **συνεχή βελτίωση** και **υποστήριξη** των πελατών της.

Χωρίς να επαναπαύεται στις θεσμικές πρωτοβουλίες, η Lidl Ελλάς συνεχίζει να στηρίζει τους καταναλωτές με την επέκταση της πρωτοβουλίας **«Μόνιμη Μείωση Τιμής»**, η οποία αφορά στη μείωση τιμής κατά τουλάχιστον -**5%** σε τουλάχιστον **80 προϊόντα**, εξασφαλίζοντας έτσι πως οι καταναλωτές της δε χρειάζεται να κάνουν συμβιβασμούς στα εβδομαδιαία ψώνια τους. Συνολικά, από τον Μάϊο του 2023, η εταιρεία έχει προχωρήσει σε **μειώσεις τιμών** έως και **-37%**, σε περισσότερα από **330 προϊόντα**, επιτυγχάνοντας μόνιμα **ανταγωνιστικές τιμές**.

Αξιοσημείωτο παράδειγμα των προσπαθειών της εταιρείας αποτελεί μια σειρά ενεργειών, όπου η Lidl Ελλάς ήταν η πρώτη αλυσίδα σούπερ μάρκετ που προσέφερε το γάλα ιδιωτικής ετικέτας με σταθερή τιμή 0,99€, καθώς και το ράφι με την προωθητική ενέργεια προϊόντων που πωλούνται 1€. Επιπλέον, μέσω του προγράμματος πιστότητας **Lidl Plus**, οι πελάτες της επωφελούνται καθημερινά από τις **μοναδικές προσφορές** και έχουν την δυνατότητα να εξοικονομήσουν μέχρι και **1.000€** τον χρόνο, απολαμβάνοντας ποικιλία και οικονομία. Με συνέπεια και σεβασμό απέναντι στον καταναλωτή, η Lidl Ελλάς, διατηρώντας ενιαία τιμολογιακή πολιτική σε ολόκληρη τη χώρα, παραμένει η **μοναδική αλυσίδα** που προσφέρει μεγάλες προσφορές στις ήδη ανταγωνιστικότερες τιμές της αγοράς.

Ο **Martin Brandenburger**, **CEO και Πρόεδρος του Διοικητικού Συμβουλίου της Lidl Ελλάς**, δήλωσε: «Η επίτευξη αρνητικού πληθωρισμού για 7ο συνεχόμενο μήνα αποδεικνύει τη δέσμευσή μας να προσφέρουμε στους πελάτες μας τις καλύτερες και τις πιο ανταγωνιστικές τιμές στην αγορά. Είμαστε υπερήφανοι που μπορούμε να προσφέρουμε οικονομικές λύσεις χωρίς συμβιβασμούς στην ποιότητα. Στη Lidl Ελλάς, δεν σταματάμε ποτέ να αναζητούμε τρόπους να μειώσουμε το κόστος για τους καταναλωτές μας, εξασφαλίζοντας πάντα την καλύτερη δυνατή ποιότητα».

Η Lidl Ελλάς δεσμεύεται να συνεχίσει να προσφέρει κορυφαία σχέση ποιότητας-τιμής στους Έλληνες καταναλωτές, διατηρώντας τις τιμές και τις προσφορές της ανταγωνιστικές, επιβεβαιώνοντας τη διαχρονική αφοσίωσή της στην άριστη εξυπηρέτηση και την έμπρακτη υποστήριξη των πελατών της.

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

[**linkedin.com/company/lidl-hellas**](http://www.linkedin.com/company/lidl-hellas)

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

[**twitter.com/Lidl\_Hellas\_**](http://www.twitter.com/Lidl_Hellas_)